EELNÕU 2021/327

								KOMISJONID:

eelarve- ja arengu-	X	
haridus-	X	
kultuuri- 	X	
majandus-	X	
revisjoni-	X	
sotsiaal- 	X	
seeniorite nõukoda	X	
noortevolikogu	X	
saadikurühmad	X	

VILJANDI LINNAVOLIKOGU

OTSUS

28. jaanuar 2021   nr

Viljandi linna 2020. aasta aastapreemia

Viljandi Linnavolikogu 24.09.2015 määruse nr 60 “Viljandi linna aastapreemia“ alusel ning arvestades laekunud ettepanekuid Viljandi Linnavolikogu

o t s u s t a b:

1. Kinnitada salajase hääletuse tulemused.

2. Viljandi linna 2020. aasta aastapreemia saaja on _______________

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Maarja Evert
Esitatud: 06.01.2021
Esitaja: Viljandi Linnavalitsus			Ettekandja: Helir-Valdor Seeder
Lk arv: 3
Hääletamine: nõudmisel

Seletuskiri
Viljandi linna 2020. aasta aastapreemia

Eelnõu eesmärk on tunnustada möödunud kalendriaastal Viljandi linnale olulise tähtsusega tegu või saavutust. Aastapreemia määramine toimub Viljandi Linnavolikogu 24.09.2015 määruse nr 60 “Viljandi linna aastapreemia“ alusel ning arvestades laekunud ettepanekuid. Ettepanekuid esitati 9, kokku 8 isiku ja/või teo tunnustamiseks. Laekunud ettepanekute põhjal on koostatud koondtabel.
Preemia suurus on 1500 eurot pärast riigi poolt kehtestatud maksete maha arvamist. Preemiaga kaasneb Viljandi linna aukiri ja Viljandi linna teenetemärk.
Tunnustus antakse üle Viljandis toimuva Eesti Vabariigi aastapäeva tähistamise sündmusel, vajadusel preemia saajale sobival ajal ning sobivas kohas.

Kandidaat	Põhjendus	
Vabariigi presidendi vastuvõtu korraldusmeeskond

(esitaja Ugala teater/Tanel Jonas)	24.veebruaril Ugala teatris toimunud Vabariigi presidendi vastuvõtu korraldusmeeskond koosseisus Priit Mikk, Heigo Teder, Karl Laumets, Kristjan Suits, Vaiko Eplik, Ingmar Jõela, Eleri Helimets ja Kaido Kivipõld, seisis äärmiselt pühendunult ja professionaalselt selle eest, et suur sündmus saaks Viljandi linnas silmapaistvalt, väärikalt ja kvaliteetselt tähistatud. Nende töö tulemusena sai Viljandi suurepäraselt võõrustada enam kui tuhandet külalist ning telepilt Vabariigi aastapäevale pühendatud kontsert-lavastusest "Igal linnul oma laul" ja sellele järgnenud vastuvõtust Ugala teatris jõudis sadade tuhandete eestlaste kodudesse.	
Teater „Ugala“ kollektiiv

(esitaja Helmut Hallemaa/ Viljandi Linnavolikogu Eesti Keskerakonna saadikurühm/ Eesti Keskerakonna Viljandi linna osakond)	Teater „Ugala“ kollektiiv viis keerukates koroonakriisi oludes väärikalt läbi oma sajanda hooaja üritused. Selle juubeliga seonduvana rajati teatrimaja juurde teatri näitejuhtidele Viljandi linnaruumi väärtustav 26 sammasõunapuust koosneva õunaaed, see lausa märgiline Eesti ühe haljastatuma linna, Viljandi linna, tänastes oludes.	
OÜ Modify (ettevõtja Viktor Siilats)

(esitatud 2 korda,  Viljandi Linnavolikogu Sotsiaaldemokraatliku Erakonna saadikurühm, Helmut Hallemaa/Viljandi Linnavolikogu Eesti Keskerakonna saadikurühm/Eesti Keskerakonna Viljandi linna osakond)	Pikka aega linnasüdames kasutult seisev hoone on saamas uut hingamist. 
Ettevõtja Viktor Siilats ja osaühing „Modify“ puhub, puhus
elu sisse Viljandi mõisahoonele, on välisfassaadi osas lõpule viinud selle renoveerimise ning jätkab sellesse pansionaadi tüüpi hotelli ehitamist.
	
Jaana Hinno

(esitaja Viljandi Linnavolikogu saadikurühm Eesti Reformierakond)	Jaana Hinno algatas kampaania "Mina toetan Viljandimaad". See on kodanikualgatus, mis läks Facebookis väga suurelt käima ja mille eesmärk oli suunata inimesi valima jõulukinke meie kohalike ettevõtjate ja ettevõtlike inimeste käest. 	
“Sakala” ajalehe toimetus

(esitaja Tonio Tamra)	Keerulisel koroona-aastal operatiivse informatsiooni edastamise kiiruse, Viljandi elu kajastamise ja kogukonda puudutavate teemade käsitlemise eest.	
Vastutustundlik Viljandi elanik

(esitaja Viljandi Rotari Klubi MTÜ/juhatuse liige Marge Tirgo ja president Tauno Tuula)	Vastutustundliku Viljandi elaniku tunnustusega avaldaks linn austust kõigile linnaelanikele, kes on koroona-aastal vastutustundlikult käitudes ära hoidnud viiruse laialdase leviku linnas. 
Preemiaraha võiks minna näiteks vaktsineerimislogistika toetuseks Viljandis.	
Viljandi linna inimesed, noored ja väikesed, suured ja elukogenud 

(esitaja Helmut Hallemaa/ Viljandi Linnavolikogu Eesti Keskerakonna saadikurühm/ Eesti Keskerakonna Viljandi linna osakond)	Viljandi linna inimestele koroonaviiruse COVID-19 pandeemia, eriolukorra ja tervishoiualase hädaolukorra tingimustes tasakaaluka, mõistva, toetava ja hooliva suhtumise ja tegutsemise eest.	
Viljandi linn

(esitaja Isamaa saadikurühm)	Vaate avamine Vabaduse platsilt Viljandi Lossimägedesse.	

(allkirjastatud digitaalselt)
Maarja Evert
avalike suhete spetsialist